શીર્ષક: સંસદ પર હુમલો : 'એવું લાગ્યું કે જાણે કોઈએ સંસદભવનને ફૂંકી માર્યું હોય'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
વિપક્ષની ધમાલ વચ્ચે દેશની સંસદનું શિયાળુ સત્ર ચાલી રહ્યું હતું. ડિસેમ્બરની તેરમી તારીખ સુસ્ત ચાલે આગળ વધી રહી હતી.

મહિલા અનામત ખરડાના મુદ્દે સંસદમાં ઘણા દિવસથી ધમાલ ચાલતી હતી. 

સંસદભવન પરિસરમાં અંદરથી માંડીને બહાર સુધી, નેતાઓથી માંડીને પત્રકાર સુધીના બધા બેફિકર અંદાજમાં ગુફ્તગૂમાં વ્યસ્ત હતા. 

સરકારી ગાડીઓની કતાર

સંસદમાં એ સમયે વડા પ્રધાન અટલ બિહારી વાજપેયી અને વિરોધ પક્ષનાં નેતા સોનિયા ગાંધી સહિતનાં અનેક સંસદસભ્ય હાજર હતાં.

અને પછી 11 વાગીને 2 મિનિટે લોકસભા સ્થગિત થઈ ગઈ. એ પછી વડા પ્રધાન વાજપેયી અને સોનિયા ગાંધી પોતપોતાની કારમાં બેસીને સંસદમાંથી રવાના થઈ ગયાં. 

સંસદમાંથી સંસદસભ્યોને લઈ જવા માટે દરવાજાઓની બહાર સરકારી ગાડીઓની કતાર લાગવાનું શરૂ થઈ ગયું હતું. 

ઉપરાષ્ટ્રપતિ કૃષ્ણકાંતનો કાફલો સંસદના ગેટ નંબર 12થી નીકળવા માટે તૈયાર હતો. 

ગાડીને ગેટ પર ઊભી રાખ્યા બાદ સલામતી રક્ષકો ઉપરાષ્ટ્રપતિ બહાર આવે તેની રાહ જોઈ રહ્યા હતા. 

સંસદની બહાર નીકળી રહેલા નેતાઓ તથા પત્રકારો વચ્ચે તત્કાલીન રાજકારણ સંબંધી અનૌપચારિક વાતચીત ચાલુ હતી. 

ઍમ્બૅસૅડરથી સંસદમાં ઘૂસ્યા ઉગ્રવાદીઓ

વરિષ્ઠ પત્રકાર સુમિત અવસ્થી એ સમયે ગેટ નંબર એકની બહાર તત્કાલીન કેન્દ્રીય મંત્રી મદનલાલ ખુરાના સાથે વાતચીત કરતા હતા. 

સુમિત અવસ્થીએ બીબીસીને કહ્યું હતું: 

"હું અને મારા કેટલાક સાથીઓ મદનલાલ ખુરાના પાસેથી ખરડો સંસદમાં રજૂ થશે કે નહીં તેની માહિતી મેળવવા ઇચ્છતા હતા."

"એ સમયે જ અમને એક અવાજ સંભળાયો...એ ગોળીનો અવાજ હતો."

સાડા અગિયાર વાગ્યા પહેલાં સુધી ઉપરાષ્ટ્રપતિના સુરક્ષાકર્મચારીઓ તેમની સફેદ ઍમ્બૅસૅડર કાર પાસે ઊભા રહીને તેમની રાહ જોઈ રહ્યા હતા. 

બરાબર એ જ સમયે DL-3CJ-1527 નંબરની એક ઍમ્બૅસૅડર કાર ઝડપભેર ગેટ નંબર 12 તરફ આગળ વધતી જોવા મળી હતી. એ કારની ઝડપ સંસદભવન પરિસરમાં ચાલતી સરકારી મોટરકારો કરતાં થોડી વધારે હતી. 

કારની ઝડપ જોઈને સંસદના વૉચ ઍન્ડ વૉર્ડ સ્ટાફના કર્મચારી જગદીશપ્રસાદ યાદવ ઉતાવળે નિશસ્ત્ર કારની તરફ દોડ્યા. 

સંસદમાં ગોળીબારનો અવાજ

આ એ સમયની વાત છે જ્યારે લોકશાહીના મંદિર એટલે કે દેશની સંસદમાં હથિયારધારી સુરક્ષાકર્મચારીઓને તહેનાત કરવાનું ચલણ ન હતું.

સંસદની સલામતીનું કામ સંભાળતા કર્મચારીઓને પાર્લામેન્ટ વૉચ ઍન્ડ વૉર્ડ સ્ટાફ કહેવામાં આવતા હતા. 

જગદીશ યાદવ પણ એ ટીમનો હિસ્સો હતા અને કંઈક અમંગળની આશંકાએ તેઓ કાર ભણી દોડવા લાગ્યા હતા.

તેમને...